Die jaar 2008 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 8ste jaar van die 21ste eeu n.C. In teenstelling met gewone jare het die jaar 366 dae en 'n 29 Februarie gehad. Die jaar is deur die VN tot die Jaar van die planeet Aarde verklaar. 1 Januarie – Die Euro word ingelei in Malta, Siprus, Akrotiri en Dhekelië. 24 Januarie – Irak neem 'n nuwe vlag in gebruik. 5 Februarie – Die nuwe Franse hoësnelheidstrein AGV word in die Wes-Franse stad La Rochelle amptelik bekend gestel. 17 Februarie – Kosovo verklaar onafhanklikheid van Serwië. 1 April – Ian Khama volg Festus Mogae op as President van Botswana. 1 Mei – Hemelvaartsdag. 24 Augustus – Opening van die 29ste Olimpiese Somerspele in Beijing, Volksrepubliek China. 26 Augustus – Die Russiese president Dmitri Medwedef onderteken die wet, waardeur die selfverklaarde Abchasië en Suid-Ossetië as onafhanklike republieke erken word. 6 September – Opening van die 13de Paralimpiese Somerspele in Beijing, Volksrepubliek China. 21 September – President Thabo Mbeki van Suid-Afrika bedank op versoek van die African National Congress.